Stredozem

Stredozem je fiktívny svet v dielach J. R. R. Tolkiena. Tolkienove diela majú veľký ohlas a množstvo fanúšikov. 

História Stredozeme sa delí do niekoľkých vekov a obývajú ju rôzne národy.

 Národy 
Stredozem je domovom niekoľkých inteligentných druhov. Prví sú Ainuranjelské bytosti stvorené Ilúvatarom. Ainur spievajú pre Ilúvatara, ktorý vytvorí Eä aby dal ich hudbe reálnu existenciu ako je popísané v kozmologickom mýte „Ainulindalë“, alebo „Hudba Ainur“. Niektorí z Ainur vstupujú do sveta Eä, a najväčší z nich sa volajú Valar. Melkor (neskôr nazývaný „Morgoth“), hlavná perzonifikácia diabla v Eä, je na počiatku jedným z Valar. Ďalší Ainur, ktorí vstúpili do Eä sa volajú Maiar. V prvom veku je najaktívnejšia Maiar Melian, manželka elfského kráľa Thingola. V treťom veku sú Maiar reprezentovaní Istarmi (ľudia ich volajú čarodejníkmi), kam patrili Gandalf a Saruman. Existujú tiež diabolskí Maiar, nazývaní Umaiar, vrátane Balrogov a druhého temného pána Saurona.

Neskôr prichádzajú deti Ilúvatara: Elfovia a Ľudia, inteligentné bytosti stvorené samotným Ilúvatarom. Trpaslíkov vytvoril Valar Aulë z netrpezlivosti, pretože sa nevedel dočkať príchodu Ilúvatarových detí. Po konfrontácii s Ilúvatarom navrhuje Aulë ich zničenie, ale Ilúvatar prepáči Aulëho priestupok a adoptuje Trpaslíkov. Tri kmene ľudí, ktorí prišli s Elfmi do Beleriandu v prvom veku sa volajú Edain. Pôvod štvrtého slobodného národa, Hobitov, je nejasný. Do Stredozeme prišli z východných krajín, vždy hovorili jazykom ľudí, v blízkosti ktorých práve žili, nemajú vzťah k dejepisectvu a ani sami nevedia, kde žili pred príchodom do Grófstva a kde je ich pôvod.

Ďalšími inteligentnými tvormi v Stredozemi sú Manweho orly, ktoré dostali za úlohu dohliadať na Stredozem a Enti. Enti sú ochrancovia lesov a prechádzali sa lesmi a hájmi Stredozeme ešte predtým, ako sa prebudili eldari.

Okrem slobodných národov žije v Stedozemi mnoho iných rozprávajúcich národov. Najrozšírenejší sú orkovia (škreti, ohyzdi), stvorení Melkorom (údajne ich vyšľachtil z elfov, ktorých mučil vo svojich podzemných kobkách), Skurut-hai (kríženci orkov a ľudí, v Stredozemi sa objavili krátko pred vypuknutím Vojny o prsteň a to v okolí Mordoru a Insengardu, ich vyšľachtenie sa ale pripisuje hlavne Sarumanovi), trolovia jaskynní (boja sa slnečného svetla, Melkor obohatil ich zvieracie myslenie o reč a zlobu) a horskí (vyšľachtení Sauronom tak aby sa neštítili slnka), draciMelkorov výtvor, wargoviadivé zvery, ktoré však majú schopnosť myslieť aj rozprávať a pavúcipotomkovia obrovskej pavúčice Ungoliant ktorá prišla spoza kruhov sveta, Ardy a samozrejme aj škriatkovia v diele Hobbit, ktorý vznikli z trpaslíkov.

 Zemepis 
 Eriador 
V Eriador sa nachádzali:
 ríša Arnor
 mesto Vododol alebo Imladris, kde sidli Elrond
 zaniknutý Eregion
 Angmar, ríša černokňažného kráľa

 Literárne diela o Stredozemi 
Tolkien popri Hobitovi a Pánovi prsteňov napísal ešte mnoho iných kníh, ktoré sa z väčšej časti týkajú fantasy sveta Stredozeme. Niektoré diela boli vydané až jeho synom, Christopherom Tolkienom. V článku sú uvedené aj knihy od iných autorov, ktorí sa Tolkienovým fiktívnym svetom zaoberali.

 Hobit 

Hobit je kniha pôvodne určená pre deti, ktorá dejovo predchádza trilógiu Pána prsteňov. Rozpráva o dobrodružstvách hobita Bilba, čarodejníka Gandalfa a trinástich trpaslíkov, ktorí spolu putujú, aby oslobodili svoje bývalé kráľovstvo z pazúrov draka Smauga. Okrem klasického vydania existuje ešte aj komiks s ilustráciami Davida Wenzela v angličtine a češtine.

V originále vyšla kniha pod názvom The Hobbit or There and Back Again v (Hobit alebo cesta tam a späť) roku 1937. Vyšla v slovenskom aj českom preklade.

 Pán prsteňov: Spoločenstvo Prsteňa, Dve veže, Návrat kráľa 

Najznámejšie a tiež najprepracovanejšie Tolkienove dielotrilógia. Dej sa začína odvíjať niekoľko desaťročí po skončení deja knihy Hobit. Hlavná postava, hobit Frodo, dostáva za úlohu zničiť Prsteň moci, v ktorom je ukrytá moc temného pána Saurona. Trilógia opisuje jeho cestu na Horu osudu s cieľom zničiť Prsteň.

V origináli vyšli knihy pod názvom The Lord of the Rings: The Fellowship of the Ring, The Two Towers, The Return of the King, r. 19541955. Vyšla v slovenskom aj českom preklade. Názvy dielov v slovenskom preklade sú Spoločenstvo prsteňa, Dve veže a Návrat kráľa.

 Silmarillion 

Dejiny Ardy (planéta, na ktorej sa nachádza Stredozem) od jej vzniku až po udalosti Vojny o Prsteň. Tolkien na ňom začal pracovať už v roku 1917, ale bol vydaný až po jeho smrti. Ako tvrdí jeho syn, viaceré veci, ktoré sú v Silmarillione napísané, chcel J. R. R. Tolkien úplne zmeniť. Pozostáva z piatich celkov:
 I. Ainulindalë (opis stvorenia Ardy)
 II. Valaquenta (o Valar a Maiar)
 III. Quenta Silmarillion (udalosti odohrávajúce sa pred Prvým vekom a počas neho)
 IV. Akallabêth (o Númenore – Druhý vek)
 V. O Prsteňoch moci a Treťom veku.
 Dodatky: rodokmeň, výslovnosť, mená postáv a jazyk

V originále vyšla kniha pod názvom The Silmarillion, zozbieral a vydal: Ch. J. R. Tolkien v roku 1977. Vyšla v slovenskom aj českom preklade.

 Nedokončené príbehy Númenoru a Stredozeme 
Príbehy netvoria celok, niektoré majú viac verzií, niektoré sú nedokončené. Majú predstavovať akési rozvedenie informácií obsiahnutých v Pánovi prsteňov a Silmarillione. Kniha je rozdelená na štyri časti:
 Prvý vek (O Tuorovi a jeho príchode do Gondolinu, Narn i Hîn Húrin)
 Druhý vek (Popis ostrova Númenoru, Aldarion a Erendis: Námorníkova žena, Elrosova línia: králi Númenoru, Príbeh Galadriel a Celeborna)
 Tretí vek (Pohroma na Kosatcových poliach, Cirion a Eorl a priateľstvo Gondoru a Rohanu, Výprava k Ereboru, Honba za Prsteňom, Bitky pri Brode cez Želiez)
 Drúadani, Istari a Palantíry

V originále vyšla kniha pod názvom Unfinished Tales of Númenor and Middle-earth, zozbieral a vydal: Ch.J.R. Tolkien roku 1980. Vyšla v českom preklade.

 História Stredozeme 
História Stredozeme sa skladá z 12 kníh, ktoré sa zaoberajú už publikovanými Tolkienovými textami a ich staršími verziami, ale obsahuje aj celkom nové nevydané materiály od J.R.R. Tolkiena. Dopĺňajú a rozširujú Tolkienove diela, sú plné detailov a poznámok, takže ich čítanie je veľmi zložité. 

Posledná (trinásta) kniha je vlastne zoznam všetkých hesiel, ktoré História Stredozeme obsahuje.

 The Book of Lost Tales 1 ()
 The Book of Lost Tales 2
 The Lays of Beleriand
 The Shaping of Middle-earth
 The Lost Road and Other Writings
 The Return of the Shadow (The History of The Lord of the Rings v.1)
 The Treason of Isengard (The History of The Lord of the Rings v.2)
 The War of the Ring (The History of The Lord of the Rings v.3)
 Sauron Defeated (The History of The Lord of the Rings v.4)
 Morgoth's Ring (The Later Silmarillion v.1)
 The War of the Jewels (The Later Silmarillion v.2)
 The Peoples of Middle-earth
 The History of Middle-earth: Index

V origináli vyšla kniha pod názvom History of Middle-earth, zozbieral a vydal: Ch.J.R. Tolkien - 1983 až 1996, 2002. V českom preklade vyšla len 1. kniha v roku 1995.

 The Road Goes Ever On 
Cyklus piesní (básní), ktoré napísal Tolkien, a ktoré sa nachádzajú v Pánovi prsteňov, pričom hudbu pre klavír k nim zložil Donald Swann. Obsahuje: The Road Goes Ever On and On, Upon the Hearth the Fire is Red, In the Willow-Meads of Tasarinan, In Western Lands, Namárië, I Sit Beside the Fire and Thin, Errantry a Bilbo's Last Song.

Zozbieral a vydal: Donald Swann - 1967

 Húrinove deti 
Epický fantastický román Húrinove deti vyšiel ako posledné dielo J. R. R. Tolkiena. Dielo začal písať v roku 1910, no do svojej smrti v roku 1973 ho nestihol dokončiť. Jeho syn Ch. Tolkien ho editoval a vydal v roku 2007. Dej sa odohráva v Prvom veku Stredozeme a rozpráva príbeh prekliatych súrodencov.

 Pictures by J. R. R. Tolkien 
Obrázky, ktoré Tolkien nakreslil k Hobitovi, Pánovi Prsteňov a Silmarillionu.

Knihu vydal: Ch. J. R. Tolkien (1979)

 Diela týkajúce sa Stredozeme a Tolkiena 
 Tolkien: Zákulisie Pána Prsteňov (Tolkien: A Look Behind The Lord of the Rings)
 Autor: Lin Carter (1969)
 Český preklad (2002)

Rozsiahla kritická štúdia venovaná Tolkienovi. Ako je aj na obálke knihy napísané, bola napísaná v dobách tolkienovského kultu na konci šesťdesiatych rokov, keď sa snažila čeliť nekritickému obdivu Pána Prsteňov. Pokúša sa ho žánrovo zaradiť a vysvetliť Tolkienov vplyv na ostatných fantasy autorov.

 Hobiti, elfovia a čarodejníci (Hobbits, Elves, and Wizards)
 Autor: Michael N. Stanton (2001)
 Český preklad (2003)

Kniha venujúca sa predovšetkým týmto rasám.

 Greg a Tim Hildebrandtoví: Tolkienove roky (Greg and Tim Hildebrandt: The Tolkien' s Years)
Autor: Greg Hildebrandt Jr. (2001)
 Český preklad (2001)

Kniha obsahuje ilustrácie bratov Hildebrandtových s komentármi Grega Hildebrandta Jr., ktorí ilustrovali aj tolkienovské kalendáre v rokoch 1976, 1977 a 1978.

 Sprievodca svetom J. R. R. Tolkiena (The Tolkien Companion)
 Autor: David Day (1993)
 Český preklad (2003)

Abecedne zoradené mená a názvy bytostí, miest atď. zo Stredozeme, so stručnou charakteristikou a opisom. 

 Tolkienov prsteň (Tolkien's Ring)
 Autor: David Day (1994)
 Český preklad (2001)

Autor sleduje rôzne mýty a legendy, v ktorých sa vyskytuje motív prsteňa a porovnáva ich s Tolkienovými dielami. Kniha obsahuje ilustrácie Alana Leeho.

 Characters from Tolkien
Autor: David Day (2001)

Kniha obsahuje napríklad Chronológiu Stredozeme a Zeme nesmrteľných, beštiár, genealógie rás a kráľovstiev elfov a ľudí a mnohé ilustrácie od rôznych maliarov.

 Svet hobitov (The Hobbit Companion)
 Autor: David Day (2000)
 Český preklad (2003)

Lingvistická štúdia o pôvode slova hobit, ale nielen o ňom.

 Atlas Stredozeme (The Atlas of Middle-earth)
 Autor: Karen Wynn Fonstadová (1973)
 Český preklad (1998)

Detailne prepracované mapy doplnené textami.

 Piesne zo Stredozeme
 Autor: Poetické společenstvo a hosté (2004)

Piesne od Tolkiena i Tolkienom inšpirované.

 Posledný pán Prsteňa (Posednij kolcenosec)
 Autor: Kiril Yeskov (2003)
 Český preklad: Tomáš Koutecký (2003)

Pohľad na udalosti opísané v Pánovi Prsteňov a udalosti následné z pohľadu porazenej strany Mordoru. Viac menej aj sprievodca Umbarom a jeho tajnou službou.

 Externé odkazy 
 www.tolkien.sk - Zdroj, z ktorého pôvodne čerpal tento článok v sekcii Literárne diela o Stredozemi